Er det en fordel at registrere et domænenavn mange år ud i fremtiden?
Nej - der er ingen fordele i at forudbetale sit domænenavn langt ude i fremtiden. I Danmark er det DK-Hostmaster der håndterer alle domæneregistreringer og her du betaler og bestiller domæner, medmindre du gør det igennem en tredjepart, der registrerer det for dig. Hos DK-Hostmaster kan man ligesom man kan mange andre steder, hvor man kan købe domæner, vælge at registrere domænet mange år ud i fremtiden, eksempelvis fem år, frem for den normale et års periode.
Det er en gammel myte, at en forudbetaling for ens domæne, har en gavnlig effekt på ens placeringer i søgemaskinerne. Logikken der blev brugt til at argumentere for dette, var at Google ville stole mere på et website, de også vidste eksisterede i morgen. Har et domæne en vis historik, går Google ud fra, at et domæne blot bliver ved med at fortsætte dets eksistens, ind til den dag, Googlebot ikke længere kan få adgang til domænet.
Det kan dog være en god idé at forudbetale en del år ud i fremtiden, hvis man vil være sikker på, at man bliver ved med at eje domænenavnet, men på et eller andet tidspunkt skal det fornyes, om det sker hvert år eller hvert femte år er altså udelukkende en administrativ beslutning.